open-index/open-wikipedia-markdown huggingface dataset:
ჯოზეფ კონრადი

**ჯოზეფ კონრადი** (; დ. 3 დეკემბერი, 1857 — გ. 3 აგვისტო, 1924) — პოლონური წარმოშობის ინგლისელი მწერალი, ინგლისური ლიტერატურის კლასიკოსი. თავისუფლად ფლობდა ინგლისურ, ფრანგულ, პოლონურ და რუსულ ენებს. მიიჩნევა ერთ-ერთ უდიდეს ინგლისელ რომანისტად.

## სქოლიო 
კატეგორია:დაბადებული 1857
კატეგორია:გარდაცვლილი 1924
კატეგორია:ინგლისელი მწერლები
კატეგორია:XIX საუკუნის ბრიტანელი რომანისტები
კატეგორია:XX საუკუნის ინგლისელი რომანისტები
კატეგორია:ბრიტანელი ესეისტები
კატეგორია:მოდერნისტი მწერლები
კატეგორია:ბრიტანელი ფსიქოლოგიური ჟანრის მწერლები
კატეგორია:XIX საუკუნის პოლონელი რომანისტები
კატეგორია:XX საუკუნის პოლონელი რომანისტები
კატეგორია:პოლონელი მამაკაცი რომანისტები
კატეგორია:პოლონელი ესეისტები
კატეგორია:მამაკაცი ესეისტები
კატეგორია:მწერლები ანბანის მიხედვით
ფრაზეოლოგიზმი

**ფრაზეოლოგიზმი** არის სიტყვათა მყარი შესიტყვება, რომელიც დამახასიათებელია ამა თუ იმ ენისათვის. მისი შემადგენელი სიტყვები ისეა დაკავშირებული ერთმანეთთან, რომ გაიგება მთელი ფრაზის მნიშვნელობა და არა მისი შემადგენელი სიტყვების მნიშვნელობა ცალ-ცალკე და მათი ჯამი.


კატეგორია:ფრაზეოლოგია
გრიგოლ ნაზიანზელი

**წმინდა გრიგოლ ნაზიანზელი** „უფროსი“ (დ. დაახ. 276 — გ. 374) — ნაზიანზის ეპისკოპოსი. ცნობილი გრიგოლი ღვთისმეტყველის მამა, წმინდანი. ხსენების დღე არის ძველი სტილით 1 იანვარი, ახალი სტილით — 14 იანვარი. იგი დიდგვაროვან, განათლებულ, მაგრამ წარმართულ ოჯახში აღიზარდა. თითქმის 45 წლისა იყო, როდესაც მეუღლის, კეთილმსახური ნონას (ხს. 18 აგვისტოს) სურვილით კათაკმეველად გამოაცხადა თავი, შემდეგ მოინათლა და ბოლოს, ნაზიანზის ეპისკოპოსიც კი გახდა.

გრიგოლ ღვთისმეტყველი მამას ასე იხსენებდა: „მამაჩემი იყო მშვენიერი და ფრიად კეთილი მოხუცი, უბრალო ზნის, ცხოვრებაში სამაგალითო, ჭეშმარიტი პატრიარქი, მეორე აბრაამი. თავდაპირველად ცდომილებაში ცხოვრობდა, მაგრამ შემდეგ ქრისტეს მეგობარი შეიქმნა, ბოლოს, მწყემსი და მწყემსმთავარიც.”

გრიგოლ ნაზიანზელი თავისი შვილის სულიერი მამაც იყო: 358 წელს თავად მონათლა იგი და სამი წლის შემდეგ ხუცესადაც დაასხა ხელი. გრიგოლ ღვთისმეტყველი მხარში ედგა ხანდაზმულ მშობლებს, მამის გარდაცვალების (374) შემდეგ კი ერთხანს ნაზიანზის მრევლსაც განაგებდა.

## რესურსები ინტერნეტში 
* ღირსი მამა გრიგოლი ნაზიანზელი

## ლიტერატურა 
* წმიდანთა ცხოვრება, ტომი I, თბილისი, 2001 წ. გვ. 11
**ბააკაშვილი ვ.*, „გრიგოლ ნაზიანზელის თხზულებათა ქართული თარგმანების შესახებ“ //კრ: ძველი ქართული მწერლობისა და რუსთველოლოგიის საკითხები, ტ. 4 თბილისი, 1973

კატეგორია:IV საუკუნის ქრისტიანი წმინდანები
კატეგორია:კაპადოკიელი ქრისტიანი წმინდანები
კატეგორია:დაბადებული  276
კატეგორია:გარდაცვლილი 374
კატეგორია:თურქეთში დაბადებულები
იოანე III სქოლასტიკოსი

**წმიდა იოანე სქოლასტიკოსი** (; დ. დაახლ. 503 — გ. 31 აგვისტო, 577) — კონსტანტინოპოლელი პატრიარქი, წმინდანი, მისი ხსენების დღე არის ძველი სტილით 21 თებერვალი, ახალი სტილით  — 5 მარტი. განათლებით იურისტი იყო. ის ჯერ ხუცესად აკურთხეს, შემდეგ კი პატრიარქის ტახტზე აღასაყდრეს. წმიდა მამა 565–577 წლებში მართავდა ეკლესიას. ჯერ კიდევ ხუცესობისას მან შეადგინა საეკლესიო კანონები 50 თავად, პატრიარქობის დროს კი ეკლესიასთან დაკავშირებულ სამოქალაქო განკარგულებებს ერთ კრებულში მოუყარა თავი. ამ კრებულზე დაყრდნობით შედგა ნომოკანონი, რომელსაც ეყრდნობა საეკლესიო სამართლისწარმოება. მღვდელმთავარი იოანე არის ავტორი საეკლესიო საგალობლებისა: „რომელი ქერუბიმთა“ და „სერობასა საიდუმლოსა შენისასა“.

## ლიტერატურა 
* წმიდანთა ცხოვრება, ტომი I,  გვ. 202, თბ., 2001

კატეგორია:VI საუკუნის ქრისტიანი წმინდანები
კატეგორია:კონსტანტინოპოლის პატრიარქები
კატეგორია:დაბადებული 503
კატეგორია:გარდაცვლილი 31 აგვისტო
კატეგორია:გარდაცვლილი 577
კატეგორია:დაბადების წელი უცნობია
ალექსანდრე (კონსტანტინოპოლის პატრიარქი)

**წმიდა ალექსანდრე** (დ. 239 — გ. 337) — კონსტანტინოპოლის არქიეპისკოპოსი 325–337 წლებში წმინდანი, ხსენების დღე კიდევ ორ პატრიარქთან ერთად (იოანე VI ს. და პავლე IV-სთან ერთად) არის ძველი სტილით 30 აგვისტო, ახალი სტილით — 12 სექტემბერი.

## ცხოვრება
პატრიარქი ალექსანდრე ქორეპისკოპოსი იყო პირველი კონსტანტინოპოლელი პატრიარქის, მიტროფანეს (316-325) დროს და პატრიარქის მხცოვანების გამო ცვლიდა მას არიანელთა წინააღმდეგ გამართულ I მსოფლიო კრებაზე ნიკეაში (325). სიკვდილის წინ მღვდელმთავარმა მიტროფანემ დაიბარა, კონსტანტინოპოლის კათედრაზე მისი ქორეპისკოპოსი აერჩიათ. ამ ხანებში უწმიდეს პატრიარქ ალექსანდრეს უხდებოდა ბრძოლა არიანელებთან და კერპთმსახურებთან. ერთხელ, ერთ წარმართ ფილოსოფოსთან კამათში, მღვდელმთავარმა მას მიმართა: „ჩვენი უფლის, იესო ქრისტეს სახელით გიბრძანებ, დადუმდე!“ და უღმრთოს ენა წაერთვა. შემდეგ მან უსიტყვოდ მიანიშნა, რომ აღიარებდა თავის ცდომას, მეტყველების უნარი დაუბრუნდა და სხვა წარმართ ფილოსოფოსებთან ერთად მოინათლა. მღვდელმთავარ ალექსანდრეს ლოცვით ღვთის სასჯელი დაატყდა თავს ერეტიკოს არიოზს. მან მოჩვენებით თანხმობა განაცხადა მართლმადიდებლებთან ურთიერთობაზე და წმიდა კონსტანტინე დიდმა მისი მიღების დღეც დანიშნა. ნეტარი ალექსანდრე მთელი ღამე ლოცვად იდგა და უფალს შესთხოვდა, არ დაეშვა ერეტიკოსის ცრუ კავშირი ეკლესიასთან. დილით, როცა მეფის მრჩევლებითა და საჭურველთმტვირთველებით გარშემორტყმული არიოზი საზეიმოდ მიემართებოდა ეკლესიისკენ, უეცრად კონსტანტინეს მოედანზე სნეულებამ დაჰრია ხელი, მუცელი გაუსკდა და შიგნეული გადმოუცვივდა.

მრავალგვარი ღვაწლით დამაშვრალი უწმიდესი პატრიარქი ალექსანდრე 337 წელს მიიცვალა, ოთხმოცდათვრამეტი წლის ასაკში.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:წმინდანები
კატეგორია:გარდაცვლილი 337
კატეგორია:კონსტანტინოპოლის არქიეპისკოპოსები
პავლე IV (კონსტანტინოპოლის პატრიარქი)

**მღვდელმთავარი პავლე** (; გ. 784) - კონსტანტინოპოლის პატრიარქი 780-784 წწ. წმინდანი, ხსენების დღე კიდევ ორ პატრიარქთან ერთად (იოანე VI ს. და ალექსანდრესთან ერთად)  არის ძველი სტილით 30 აგვისტო, ახალი სტილით - 12 სექტემბერი.  

## ცხოვრება
წარმოშობით კვიპროსიდან იყო. იგი ხატმბრძოლი იმპერატორის, ლეონ IV ხაზარის (775-780) დროს აღსაყდრდა კონსტანტინოპოლის საპატრიარქო ტახტზე. იგი სათნოებებით უხვად შემკული, კეთილმსახური, მაგრამ გაუბედავი ადამიანი იყო. ხედავდა რა იმ ტანჯვა-წამებას, რომელსაც მართლმორწმუნეები ითმენდნენ ხატთაყვანისცემის წესის ერთგულებისთვის, ნეტარი მამა მალავდა თავის მართლმადიდებლურ სარწმუნოებას და ხატმბრძოლებთან ურთიერთობაში იმყოფებოდა. იმპერატორ ლეონის სიკვდილის შემდეგ მას სურდა, აღედგინა ხატთაყვანისცემა, მაგრამ ვერ შეძლო განზრახვის განხორციელება, რადგან მწვალებლები უკვე მეტად მომძლავრებულიყვნენ. მღვდელმთავარი მიხვდა, რომ არ შეეძლო სამწყსოს წინამძღვრობა, ნებით დატოვა კათედრა, წმიდა ფლოროსის მონასტერს მიაშურა და სქიმა შეიმოსა. მან შეინანა თავისი კავშირი ხატმბრძოლებთან და წამოაყენა წინადადება ამ ერესის დასაგმობად VII მსოფლიო კრების მოწვევის აუცილებლობის შესახებ. საპატრიარქო ტახტზე წმიდა პავლეს შემდეგ, მისივე რჩევით, აღასაყდრეს მღვდელმთავარი ტარასი (784-806), რომელიც იმჟამად მეფის მრჩეველი იყო. პატრიარქი-სქიმოსანი 784 წელს მიიცვალა (მას „ახალს“ უწოდებენ წმიდა პატრიარქ პავლესგან (გ. 350, ხს. 6 ნოემბერს, განსასხვავებლად).

## ლიტერატურა
„წმიდანთა ცხოვრება“, ტომი III, თბილისი, 2001 წ.

კატეგორია:კონსტანტინოპოლის პატრიარქები
კატეგორია:წმინდანები
კატეგორია:გარდაცვლილი 784
კატეგორია:დაბადების წელი უცნობია
ტარასი (კონსტანტინოპოლის პატრიარქი)

[მინი|წმიდა ტარასის [ხატი.]]
**წმიდა ტარასი** (; დ. დაახლ.. 730 — გ. 25 თებერვალი, 806) — კონსტანტინოპოლის პატრიარქი 784–806  წლებში. წმინდანი, ხსენების დღე  არის ძველი სტილით 25 თებერვალი, ახალი სტილით — 9 მარტი.  

## ცხოვრება 
იგი დიდგვაროვანთა ოჯახის ჩამომავალი იყო.  დაიბადა და აღიზარდა კონსტანტინეპოლში, განათლებაც იქვე მიიღო. ღრმად განსწავლული ჭაბუკი მალე დაწინაურდა კონსტანტინე VI პორფიროგენეტის (780-797) და მისი დედის, დედოფალ ირინეს (797-803, ხს. 7 აგვისტოს) კარზე და სენატორის ხარისხს მიაღწია. იმ ხანებში ეკლესიურ ცხოვრებას აშფოთებდა ხატმებრძოლთა ერესი. წმიდა პატრიარქი პავლე (780-784: ხს. 30 აგვისტოს) მწვალებლებს არ თანაუგრძნობდა, მაგრამ მერყევი ხასიათის გამო მათ წინააღმდეგ გადამჭრელი ზომების მიღებასაც ვერ ახერხებდა, ამიტომ ნებით გადადგა ტახტიდან, მონასტერს მიაშურა და სქემა შეიმოსა. როცა ყოფილი პატრიარქი დედოფალმა ელენემ მოინახულა ძესთან ერთად, პავლემ განაცხადა, ჩემი ერთადერთი ღირსეული მემკვიდრე ტარასიაო. ტარასი, იმ დროს ჯერ კიდევ ერისკაცი, დიდხანს უარობდა, რადგან ასეთი მაღალი ხარისხისთვის თავი უღირსად მიაჩნდა, მაგრამ ბოლოს დაჰყვა მვედრებელთა ნებას ერთი პირობით – ხატმბრძოლობის ერესის დასაგმობად მსოფლიო კრება უნდა მოწვეულიყო. წმიდანმა მოკლე ხანში გაიარა იერარქიის ყველა საფეხური და 784 წელს პატრიარქის ტახტზე აღსაყდრდა. 787 წელს ტარასის თავმჯდომარეობით ქ. ნიკეაში გაიმართა VII მსოფლიო კრება, რომელსაც 367 ეპისკოპოსი ესწრებოდა. კრების მამებმა დაამტკიცეს წმიდა ხატების თაყვანისცემის წესი. ის მღვდელმთავრები, რომლებმაც მოინანიეს ხატმბრძოლობა, ეკლესიამ კვლავ მიიღო თავის წიაღში.

წმიდა ტარასი 22 წლის მანძილზე ბრძნულად განაგებდა სამწყსოს. იგი მკაცრი ასკეტური ცხოვრებით ცხოვრობდა; მთელი ქონება საქველმოქმედო საქმეებს გადააგო: ზრდიდა და განუსვენებდა მოხუცებს, გლახაკებს, ობლებსა და ქვრივებს, აღდგომის ბრწყინვალე დღესასწაულზე მათთვის ტრაპეზს აწყობდა, რომელზეც თვითონ მსახურობდა. წმიდა პატრიარქმა უშიშრად ამხილა იმპერატორი კონსტანტინე, როცა მან ცილი დასწამა თავის მეუღლეს მარიამს იმ მიზნით, რომ მონასტერში გამოეკეტა იგი, თვითონ კი ხორციელ ნათესავზე დაქორწინებულიყო. წმიდა ტარასიმ მტკიცე უარი განაცხადა იმპერატორის განქორწინებაზე, რის გამოც მისი საშინელი რისხვა დაატყდა თავს, მაგრამ მალე კონსტანტინე დედამისმა, ირინემ ჩამოაგდო ტახტიდან. მღვდელმთავარი ტარასი გარდაიცვალა 806 წელს. 

## ლიტერატურა 
* წმიდანთა ცხოვრება, ტომი I, გვ. 212-213, თბ., 2001  

კატეგორია:კონსტანტინოპოლის პატრიარქები
კატეგორია:დაბადებული   730
კატეგორია:გარდაცვლილი 25 თებერვალი
კატეგორია:გარდაცვლილი 806
კატეგორია:სტამბოლში დაბადებულები
წმინდა ემილია

**წმიდა ემილია** - წმინდანი, ხსენების დღე არის ძველი სტილით 1 იანვარი, ახალი სტილით - 14 იანვარი. ბასილი დიდის დედა კაბადოკიის გავლენიანი და კეთილმორწმუნე ოჯახის შვილი იყო. არსებობს ცნობა, რომ მისი პაპა მოწამეობრივად აღესრულა. ოჯახისათვის მთელი ქონება ჩამოურთმევიათ, მაგრამ მალევე აღუდგენიათ დაკარგული პატივი.

ემილია სიყრმიდანვე გამოირჩეოდა სათნოებითა და ღვთისმოყვარეობით, მას შეეძინა ათი შვილი, რომელთაგან ხუთი შემდგომში წმიდანად შერაცხეს: ღირსი მაკრინე (ხს 1 აგვისტოს); ბასილი დიდი (ხს 14 იანვარს); გრიგოლ ნოსელი (ხს. 23 იანვარს); პეტრე სებასტიელი (ხს. 22 იანვარს) და თეოზვა-დიაკონისა (ხს. 23 იანვარს).

## ლიტერატურა 
* წმიდანთა ცხოვრება, ტომი I, თბილისი, 2001 წ. გვ. 11 

კატეგორია:IV საუკუნის ქრისტიანი წმინდანები
კატეგორია:კაპადოკიელი ქრისტიანი წმინდანები
კატეგორია:დაბადების წელი უცნობია
პეტრე სებასტიელი

**წმიდა პეტრე სებასტიელი**  (დაახლ. 340 — 391) — ფილოსოფოსი, წმინდანი, ხსენების დღე არის ძველი სტილით 9 იანვარი, ახალი სტილით — 22 იანვარი. იყო მღვდელმთავრების — ბასილი დიდისა და გრიგოლ ნოსელის (ხს. 14 და 23 იანვარს) ძმა, მის აღზრდაში დიდი წვლილი მიუძღვის უფროს დას — მაკრინას (ხს. 1 აგვისტოს).

პეტრე წმიდა ბასილი დიდმა აკურთხა მღვდლად, ბასილის სიკვდილის შემდეგ კი იგი დადგენილ იქნა სებასტიის ეპისკოპოსად, მღვდელმთავარი პეტრე ესწრებოდა კონსტანტინოპოლში გამართულ II მსოფლიო საეკლესიო კრებას.

## ლიტერატურა 
*„წმიდანთა ცხოვრება“, ტომი I, გვ. 38, თბილისი, 2001 წელი,

კატეგორია:IV საუკუნის ქრისტიანი წმინდანები
კატეგორია:კაპადოკიელი ქრისტიანი წმინდანები
ბასილი ანკვირელი

**წმიდა მოწამე ბასილი ანკვირელი** — წმინდანი, ხსენების დღე არის ძველი სტილით 1 იანვარი, ახალი სტილით - 14 იანვარი. ქრისტეს მხნე აღსარებისათვის ეწამა დაახლოებით 362 წელს. ანკვირსა და კონსტანტინოპოლში მრავალი სატანჯველის დათმენის შემდეგ ნეტარი მარტვილი კესარიაში ლომს დააგლეჯინეს.

ეს წმიდანი უნდა განვასხვაოთ მღვდელმოწამე ბასილი ანკვირიელისაგან, რომლის ხსენება 22 მარტს აღინიშნება.

## ლიტერატურა 
* წმიდანთა ცხოვრება, ტომი I, თბილისი, 2001 წ. გვ. 10-11

კატეგორია:IV საუკუნის ქრისტიანი წმინდანები
კატეგორია:გარდაცვლილი 362
იოანე XI (კონსტანტინოპოლის პატრიარქი)

მინი|200პქ|იოანე XI
**იოანე XI** (; დ. დაახ. 1225 — გ. მარტი 1297) — კონსტანტინოპოლის პატრიარქი 1275 წლის 2 ივნისიდან 1282 წლის 26 დეკემბრამდე. ბიზანტიის იმპერიის პერიოდში აღმოსავლეთ და რომაული ეკლესიების გამაერთიანებელი.

## ლიტერატურა
Барсов Н. И., Болдаков И. М. Иоанн, константинопольские патриархи // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Иоанн XI Векк // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## რესურსები ინტერნეტში
* Catholic Encyclopedia Article
* Peter Gilbert, *Not an Anthologist: John Bekkos as a Reader of the Fathers*

## სქოლიო 
კატეგორია:კონსტანტინოპოლის პატრიარქები
კატეგორია:გარდაცვლილი 1297
კატეგორია:დაბადების წელი უცნობია
კატეგორია:თურქეთში დაბადებულები
მიტროფანე (ბიზანტიის ეპისკოპოსი)

**წმიდა მიტროფანე**   (გ. დაახლ. 326) — ბიზანტიის ეპისკოპოსი 306–314 წლებში, წმინდანი, ხსენების დღე არის ძველი სტილით 4 ივნისი, ახალი სტილით — 17 ივნისი.  მოღვაწეობდა კონსტანტინე დიდის (306-337) დროს. მისი მამა, დომენტი რომის იმპერატორის პრობუსის (276-282) ღვიძლი ძმა იყო. დომენტიმ შეიცნო წარმართული რელიგიის უძლურება და ირწმუნა ქრისტე. ამ დროს რომში ქრისტიანთა სასტიკი დევნა დაიწყო და წმიდანი თავის ორ ვაჟთან — პრობსა და მიტროფანესთან ერთად ბიზანტიაში გაიხიზნა, სადაც სიწმიდით გამორჩეული ეპისკოპოსის ტიტეს (242–272) ხელმძღვანელობით დაიწყო წმიდა წერილის შესწავლა. ტიტემ, რომელიც ხედავდა თავისი მოწაფის საღვთო მოშურნეობასა და უფლის სადიდებლად მოღვაწეობის დაუცხრომელ სურვილს, მღვდლად დაასხა მას ხელი. ტიტეს სიკვდილის შემდეგ მღვდელმთავრის კვერთხი დომენტის გადასცეს (272–284), ამ უკანასკნელს კი საეპისკოპოსო ტახტზე მისი ვაჟები შეენაცვლნენ: ჯერ პრობუსი (293-306), შემდეგ კი - მიტროფანე (306 წელს).

ერთხელ ბიზანტიაში ჩასული იმპერატორი კონსტანტინე აღტაცებაში მოვიდა ქალაქის მშვენიერებითა და მოხერხებული ადგილმდებარეობით. მან იხილა სიბრძნით გაბრწყინებული მიტროფანეს წმიდა ცხოვრებაც და თან წაიყვანა იგი რომში. მალე კონსტანტინე დიდმა იმპერიის დედაქალაქი ბიზანტიონში გადაიტანა და წმიდა მამაც დააბრუნა აწ უკვე სამეფო ქალაქში. 325 წელს არიოზის ერესის უარსაყოფად ნიკეაში შედგა I მსოფლიო საეკლესიო კრება. წმიდა იმპერატორმა კრების წმიდა მამებს შესთავაზა, პატრიარქად წმიდა მიტროფანე აერჩიათ და, ამგვარად, იგი შეიქნა კონსტანტინეპოლის პირველი პატრიარქი. უკვე ღრმად მოხუცი წმიდანი ვერ ესწრებოდა კრებას და თავის ნაცვლად ქორეპისკოპოსი ალექსანდრე გაგზავნა. კრების დამთავრების შემდეგ იმპერატორმა წმიდა მამებთან ერთად მოინახულა ავადმყოფი პატრიარქი კონსტანტინე დიდის თხოვნით მან დაასახელა თავისი ღირსეული მემკვიდრე - ეპისკოპოსი ალექსანდრე და იწინასწარმეტყველა, რომ ამ უკანასკნელის შემდეგ ეკლესიის საჭეთმპყრობელი გახდებოდა პავლე, რომელიც იმჟამად მედავითნედ მსახურობდა. პავლეს შემდეგ კი პატრიარქის ტახტს არქიდიაკონი ათანასე დაიკავებდა.

წმიდა მიტროფანე გარდაიცვალა დაახლოებით 326 წელს, 117 წლის ასაკში. მისი უხრწნელი ნაწილები განისვენებს კონსტანტინოპოლში, მისივე სახელობის ტაძარში.

## ლიტერატურა
*„წმიდანთა ცხოვრება“, ტომი II, თბილისი, 2001 წ.

კატეგორია:წმინდანები
კატეგორია:გარდაცვლილი 326
კატეგორია:ბიზანტიის ეპისკოპოსები
კატეგორია:დაბადების წელი უცნობია
აგნია ქალწული

**წმინდა მოწამე აგნია** — წმინდანი, ხსენების დღე არის ძველი სტილით 21 იანვარი, ახალი სტილით — 3 თებერვალი. 

კეთილმსახური რომაელების ოჯახში დაიბადა III საუკუნეში. წმინდანი სიყრმიდანვე მიენდო უფალს და გადაწყვიტა, მის სადიდებლად ქალწულობა დაემარხა. როდესაც აგნიამ ქალაქის თავის, სიმფრონის ვაჟის ცოლობაზე უარი განაცხადა, ერთმა ახლობელმა ამცნო მმართველს, რომ ქალწული ქრისტიანი იყო. გაავებულმა სიმფრონიმ ბრძანა, გაეშიშვლებინათ იგი და საროსკიპოში ჩაეგდოთ. უფალმა არ დაუშვა თავისი რჩეულის შეურაცხყოფა — უეცრად აგნიას სქელი და გრძელი თმები ჩამოეზარდა თავზე და სხეული დაუფარა. საროსკიპოში მიყვანილი ქალწული ზეციური შუქით იყო გარემოცული, რომელიც ყველა შემოსულს თვალებს უბინდავდა. ქალაქის თავის ვაჟი, რომელიც გაკადნიერდა, ხელი შეეხო აგნიასთვის, იმავ წამს მკვდარი დაეცა მიწაზე, მაგრამ წმინდანის მხურვალე ლოცვით გაცოცხლდა და საკუთარი მამისა და შეკრული ხალხის წინაშე განაცხადა: „მხოლოდ ქრისტიანთა ღმერთია ცისა და ქვეყნის ჭეშმარიტი უფალი. სხვა ღმერთები მტვერია და ნაცარი!“ ამ სასწაულის მხილველმა 160 ადამიანმა ირწმუნა ქრისტე, მოინათლა და მოწამეობრივად აღესრულა წარმართთა ხელით.

წმინდა აგნია ქურუმების მოთხოვნით სასტიკად აწამეს — კოცონში ჩააგდეს, შემდეგ კი, ცეცხლიდან უვნებლად გამოსულს, მახვილით მოჰკვეთეს თავი (დაახლ. 304). წმინდა მოწამე მშობლებმა ქალაქ რომის მახლობლად დაკრძალეს. მის საფლავზე მრავალი სასწაული აღესრულებოდა.
 
## ლიტერატურა 
* „წმინდანთა ცხოვრება“, ტ. 1, გვ. 101-102, თბ., 2001 
## რესურსები ინტერნეტში
*წმიდა მოწამე აგნია ქალწული
კატეგორია:III საუკუნის ქრისტიანი წმინდანები
კატეგორია:რომაელი ქრისტიანი წმინდანები
კატეგორია:გარდაცვლილი 305
კატეგორია:რომში დაბადებულები
სალომე უჯარმელი

**წმიდა სალომე უჯარმელი** (წყაროებში ასევე "**სალომე უჟარმელი**") — საქართველოს ეკლესიის წმინდანი, ხსენების დღე (პეროჟავრი სივნიელთან ერთად) – ძველი სტილით 15 იანვარი, ახალი სტილით - 28 იანვარი. ქართველთა განმანათლებლის, წმინდა ნინოს (ხს. 27 იანვარს და 1 ივნისს) ერთ-ერთი უახლოესი თანაშემწე.

სალომე უჯარმელი მირიან მეფის (ხს. ძვ. სტილით 1 ოქტომბერს, ახ. სტილით  14 ოქტომბერს) ვაჟის, რევის ცოლი და სომხეთის მეფე თრდატის ასული იყო. 

ქართლის მოქცევის შემდეგ, წმიდა ნინოს შთაგონებითა და წმიდა მეფე მირიანის ბრძანებით, წმიდა სალომემ უჯარმაში პატიოსანი ჯვარი აღმართა.

წმიდა სალომე უჯარმელმა და პეროჟავრი სივნიელმა ჩაწერეს ქართველთა განმანათლებლის წმიდა მოციქულთასწორი ნინოს ცხოვრება.

## ლიტერატურა 
* წმიდანთა ცხოვრება, ტომი I, თბილისი, 2001 წ. გვ. 65-66 

კატეგორია:IV საუკუნის ქრისტიანი წმინდანები
კატეგორია:ქართველი წმინდანები
კატეგორია:საქართველოს დედოფლები
ღირსი ონოფრე

**ღირსმოწამე ონოფრე** (ერისკაცობაში *მათე*; გ. ) — ბულგარელი წმინდანი. ხსენების დღეა . 

## ცხოვრება და მოღვაწეობა
დაიბადა ბულგარეთის სოფელ გაბროვოში. მან კარგი განათლება მიიღო და ბრწყინვალე მომავალიც ელოდა, მაგრამ ღვთისმოყვარე ჭაბუკმა ათონის მთას მიაშურა და ხილენდარის მონასტერში მანასეს სახელით აღიკვეცა ბერად. თურმე ერთხელ, ბავშვობაში, მამას მათე ანცობისათვის დაუსჯია და გაბრაზებულ ბავშვს უაზროდ დაუყვირნია: „გავთურქდები!” ქრისტიანობის ამ უნებლიე, სიტყვიერი გმობის გამო სინანულმა მიიყვანა იგი წმიდა მთაზე, მაგრამ ათონელ ბერთა ცხოვრების მკაცრმა წესმაც ვერ დააკმაყოფილა, ქრისტესათვის წამების სურვილი აღეძრა და თავისი გულისნადები გამოცდილ მოძღვარს, ნიკიფორეს გაუმხილა. ნიკიფორემ სქემით შემოსა მოშურნე ბერი, ონოფრე უწოდა და თურქების კუთვნილ კუნძულ ხიოსზე გაგზავნა, სადაც წმიდანმა გმო ყურანი და აშკარად აღიარა ქრისტე. ამისთვის იგი შეიპყრეს და სასტიკად აწამეს, შემდეგ კი თავი მოჰკვეთეს და ზღვაში ჩააგდეს.

## ლიტერატურა 
* წმიდანთა ცხოვრება, ტომი I,  გვ. 22-23, თბ., 2001  

კატეგორია:ბულგარელი ქრისტიანი წმინდანები
კატეგორია:XIX საუკუნის ქრისტიანი წმინდანები
კატეგორია:გარდაცვლილი 4 იანვარი
კატეგორია:გარდაცვლილი 1818
პეროჟავრი სივნიელი

**პეროჟავრი სივნიელი** - საქართველოს ეკლესიის წმინდანი. ხსენების დღე (სალომე უჯარმელთან ერთად) – ძველი სტილით 15 იანვარი, ახალი სტილით - 28 იანვარი. ქართველთა განმანათლებლის, წმინდა ნინოს (ხს. ძვ. სტილით 14 იანვარს და 19 ივნისს; ახ. სტილით 27 იანვარს და 1 ივნისს) ერთ-ერთი უახლოესი თანაშემწე. პეროჟავრი ქართლის ერისთავის დედა იყო. 
წმიდა ნინო დაბა ბოდში დასნეულდა. ავადმყოფთან სასწრაფოდ შეიკრიბნენ სამეფო ოჯახის წევრები და ქართლის სამეფოს დიდებულები, რომელთა შორის იყვნენ სალომე უჯარმელი და პეროჟავრი სივნიელიც. დედოფლებს "დამოსდიოდეს ნაკადულნი ცრემლთანი თუალთაგან მათთა განშოვრებისათჳს მოძღურისა, მოღუ[ა]წისა და სნეულთა მკურნალისა ჴელოვნისა". მათ სასიკვდილო სარეცელს მიჯაჭვულ წმიდანს ჰკითხეს: "ვინაჲ ანუ ვითარ მოშუერ შენ ქუეყანასა ჩუენსა მაცხოვრად ჩუენდა, ანუ სადა-მე იყო აღზრდაჲ შენი, დედოფალო? მაუწყე ჩუენ საქმე შენი! რაჲსა იტყჳ ტყუეობასა, ტყუეთა მჴსნელო, სანატრელო!".

წმიდა სალომე უჯარმელმა და პეროჟავრი სივნიელმა ჩაიწერეს ქართველთა განმანათლებლის, წმიდა მოციქულთასწორი ნინოს ცხოვრება. მათ ხსნებას საქართველოს სამოციქულო ეკლესია აღნიშნავს ძვ. სტილით 15 იანვარს, ახ. სიტილით 28 იანვარს, წმიდა ნინოს ხსენების მომდევნო დღეს.

## ლიტერატურა 
*„წმიდანთა ცხოვრება“, ტომი I, თბილისი, 2001 წ. გვ. 65-66 
* ლ. პატარიძე, პეროჟავრ სივნიელის ვინაობისათვის, ქართული წყაროთმცოდნეობა XII, თბ., 2010, გვ . 139–143

## სქოლიო 
კატეგორია:IV საუკუნის ქრისტიანი წმინდანები
კატეგორია:ქართველი წმინდანები
კრემენჩუკი

**კრემენჩუკი** () — ქალაქი უკრაინაში, პოლტავის ოლქში.  კრემენჩუკის რაიონის ადმინისტრაციული ცენტრი.  შედგება ავტოქარხნისა და კრიუკოვის რაიონებისაგან, მდებარეობს მდინარე დნეპრზე.

## დაძმობილებული ქალაქები 
* , ბილა ცერკვა
* , ბიტოლა
* , ბოდგიშჩი
* , ნოვომოსკოვსკი
* , პროვიდენსი
* , სვიშტოვი

## რესურსები ინტერნეტში 
* ოფიციალური საიტი  
* ფოტოსურათები  
* ძველი კრემენჩუკი

კატეგორია:პოლტავის ოლქის ქალაქები
თენგიზ გოგოლაძე

**თანგიზ გიორგის ძე გოგოლაძე** (დ. 9 აგვისტო, 1926, ახალქალაქი, კასპის მუნიციპალიტეტი — გ. 19 დეკემბერი, 1996, თბილისი) — ქართველი მწერალი. პირველი მოთხრობა „გარიყულას განთიადი“ გამოაქვეყნა 1949 წელს ცალკე წიგნად. მას ეკუთვნის მოთხრობების კრებულები „კარგი დღე“, „ჩვენს ქუჩაზე“, „მოთხრობები“, „მარადიული წყაროს სიმღერა“; რომანები „ნიაღვარი“, „კაცი კაცითა“, „ჟამი ჩვენი“, წერილები და ნარკვევები, რუსი, უკრაინელი, აზერბაიჯანელი, ბერძენი მწერლების თხზულებათა თარგმანები და სხვა. თენგიზ გოგოლაძის თხზულებანი თარგმნილია რუსულ, უკრაინულ, სომხურ, ჩინურ, პოლონურ ენებზე. 

## ლიტერატურა
კატეგორია:ქართველი მწერლები
თენგიზ
თეოზვა დიაკონისა

**ნეტარი თეოზვა დიაკონისა** (გ. 385) — წმინდანი, ხსენების დღე არის ძველი სტილით 10 იანვარი, ახალი სტილით — 23 იანვარი.  

ბასილი დიდის, გრიგოლ ნოსელის და პეტრე სებასტიელის და იყო. წმიდა ქალწული დიაკონისად მსახურობდა ტაძარში, სნეულებს უვლიდა, მწირებს აპურებდა, ობლებს ზრდიდა, ქალებს ნათლობის საიდუმლოსთვის ამზადებდა. იგი მთელი სამი წლის მანძილზე თან ახლდა გადასახლებაში თავის ძმას, წმიდა გრიგოლ ნოსელს და იზიარებდა მის მძიმე ხვედრს. წმიდა თეოზვა გარდაიცვალა 385  წელს.

## ლიტერატურა 
*„წმიდანთა ცხოვრება“, ტომი I, გვ. 40,  თბილისი, 2001 წ. 

კატეგორია:IV საუკუნის ქრისტიანი წმინდანები
კატეგორია:კაპადოკიელი ქრისტიანი წმინდანები
კატეგორია:გარდაცვლილი 385
სინკლიტიკია ალექსანდრიელი

**ღირსი სინკლიტიკია** — ალექსანდრიელი წმინდანი, ხსენების დღე არის ძველი სტილით 5 იანვარი, ახალი სტილით - 18 იანვარი. იგი შეძლებული ოჯახის ასული იყო. მომხიბლავი ქალწული სიყრმიდანვე მხოლოდ უფლის სათნოყოფაზე ფიქრობდა. მან გათხოვებაზე უარი განაცხადა და მარხვასა და ლოცვაში ატარებდა დღეებს. მშობლების სიკვდილის შემდეგ მან მთელი ქონება გლახაკებს დაურიგა, მონაზვნად აღიკვეცა და უსინათლო დასთან ერთად ერთი ნათესავის კუთვნილ აკლდამაში დაემკვიდრა. როდესაც წმიდანის მოღვაწეობის ამბავი გახმიანდა, იქაურობას მრავალმა დედამ და ქალწულმა მიაშურა. ღირსი სინკლიტიკიაც მთელი ცხოვრების მანძილზე მოძღვრავდა დებს. 80 წლის წმიდანს მძიმე სენი შეეყარა. ახოვანმა მოსაგრემ ჭეშმარიტი ქრისტიანული მოთმინებით გაუძლო განსაცდელს და გარდაიცვალა 350 წელს, 83 წლის ასაკში.

## ლიტერატურა
*„წმიდანთა ცხოვრება“, ტომი I, თბილისი, 2001 წ. გვ.24

კატეგორია:IV საუკუნის ქრისტიანი წმინდანები
კატეგორია:გარდაცვლილი 350
ჰოვარდ ბლეიკი

**ჰოვარდ ბლეიკი** (; დ. 28 ოქტომბერი, 1938, ლონდონი, ინგლისი) — ინგლისელი კომპოზიტორი, რომელიც წერს კლასიკურ და მსუბუქ მუსიკას.

## ადრეული წლები 
ბლეიკის ოჯახი პროფესიონალი მუსიკოსებისგან შედგებოდა და ამ ტრადიციისთვის არც მას უღალატია. მისი დედა პიანინოზე უკრავდა, მამა კი ეკლესიის მგალობელთა გუნდის ტენორი იყო. დაწყებით სკოლაში მღეროდა გილბერტისა და სალივანის ოპერების წამყვან ნაწილებს, მოისაზრებოდა კარგ პიანისტად, თუმცა შემდგომ კომპოზიტორის გზას გაჰყვა.

## რესურსები ინტერნეტში 
*ჰოვარდ ბლეიკის ოფიციალური საიტი
*

## სქოლიო 
კატეგორია:დაბადებული 1938
კატეგორია:ინგლისელი კომპოზიტორები
კატეგორია:დაბადებული 28 ოქტომბერი
კატეგორია:XX საუკუნის ინგლისელი მუსიკოსები
კატეგორია:ცოცხალი ადამიანები
ქეთი მელუას დისკოგრაფია

აქ წარმოდგენილია ქართული წარმოშობის ბრიტანელი მომღერალ და მუსიკოს ქეთი მელუას დისკოგრაფია.

## ალბომები
### სტუდიური ალბომები
### საკონცერტო ალბომები
### კომპილაციური ალბომები
## EP-ები
## სინგლები
;შენიშვნები
***A**  "To Kill You with a Kiss"-ს ალბომში *The House* (2010) ეწოდება "I'd Love to Kill You".

## ვიდეო ალბომები
## თანამშრომლობები და სხვა ჩანაწერები
## რესურსები ინტერნეტში
* ოფიციალური საიტი

## სქოლიო
კატეგორია:ბრიტანელი შემსრულებლების დისკოგრაფიები
კატეგორია:ქართველი შემსრულებლების დისკოგრაფიები
კროპივნიცკი

**კროპივნიცკი** (; 2016 წლამდე — **კიროვოჰრადი** () — ქალაქი უკრაინაში, კიროვოჰრადის ოლქისა და კიროვოჰრადის რაიონის ადმინისტრაციული ცენტრი. მდებარეობს დნეპრისპირეთის მაღლობზე, მდინარე ინგულის (სამხრეთი ბუგის შენაკადი) ხეობაში.

## დაძმობილებული ქალაქი 
* , დობრიჩი

კატეგორია:კიროვოჰრადის ოლქის ქალაქები
კატეგორია:უკრაინის ადმინისტრაციული ცენტრები
გიორგი გურჯი (ივერიელი)

**გიორგი გურჯი (ივერიელი)** (დაახლ. 1700 — გ. 1770) — ქართველი საეკლესიო მოღვაწე და მწერალი. საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 15 იანვარი (2 იანვარი). წარმოშობით ივერიიდან იყო. იგი დაახლოებით 1700 წელს დაიბადა. ბავშვობაში იგი მოიტაცეს და ვიღაც თურქს მიჰყიდეს, რომელმაც მას მუსულმანობა მიაღებინა და სახელად „სალი“ დაარქვა. გიორგი წყნარი, პატიოსანი კაცი იყო.  მუშაობდა ერთ-ერთ დუქანში და ძველმანებით ვაჭრობდა. არ დაოჯახებულა.

70 წლის ასაკში გადაწყვიტა ქრისტეს რწმენაზე დაბრუნება. მივიდა თურქ მსაჯულთან და განუცხადა: „დავიბადე ქრისტიანთა ოჯახში, ობოლი ბიჭი ბატონმა მაიძულა გავმხდარიყავი მუსლიმი. ახლა ვაცხადებ, რომ მსურს მოვკვდე, როგორც ქრისტიანი“.

ჭკუაზე მოსასვლელად ერთ ოდაში ჩაკეტეს, სადაც მას ლანძღავდნენ, ემუქრებოდნენ და აწვალებდნენ. მეორე დღეს ის მიიყვანეს სასამართლოში. სამი დღე გრძელდებოდა დაკითხვა და წამება, გიორგი კი პირიქით უფრო ძლიერდებოდა რწმენაში. ბოლოს გადაწყვიტეს მისი ჩამოხრჩობა.

ჩამოხრჩობის ადგილამდე მიმავალს უმოწყალოდ სცემდნენ, ის კი წამებას უსიტყვოდ იტანდა. კისერში მარყუჟი წაუჭირეს და აძალებდნენ, რომ წარმოეთქვა სიტყვა „სალავატი“, რაც მუსულმანობის აღიარებას ნიშნავს, მაგრამ ნეტარი მთელი ძალ-ღონით კუმავდა პირს, რომ ეს სიტყვა არ ეთქვა. ცემით და ტანჯვით მთელი ბაზარი მოატარეს. ბოლოს მიიყვანეს ჩამოსახრჩობ ადგილზე. ჯერ დანით დაუწყეს ჩხვლეტა და აიძულებდნენ თითი გაეშალა, რითაც ერთ ღმერთს აღიარებდა (ალაჰს), მაგრამ მას ორივე მტევანი მაგრად ჰქონდა მოკუმშული. შემდეგ ბაწარზე ჩამოკიდეს და ისევ ჩამოხსნეს, იქნებ ასე მაინც შეშინებოდა. ბოლოს, როცა დარწმუნდნენ, რომ თავის აზრს იგი არაფრით შეიცვლიდა, ჩამოახრჩვეს. ასე დაიმკვიდრა მისმა სულმა სასუფეველი და დაიდგა მოწამებრივი გვირგვინი 1770 წელს.

## იხილეთ აგრეთვე 
* ქართველი წმინდანები

## ლიტერატურა
* „ქართველ წმიდანთა ცხოვრებანი, ბაკმი, 2007 წ.
* „საპატრიარქოს უწყებანი“, № 31, 2005 წ.

კატეგორია:XVIII საუკუნის ქრისტიანი წმინდანები
კატეგორია:ქართველი წმინდანები
კატეგორია:გარდაცვლილი 1770
დნეპრისპირეთის მაღლობი

thumb|300px|დნეპრისპირეთის მაღლობი
**დნეპრისპირეთის მაღლობი** — მაღლობი უკრაინაში, მდინარეების დნეპრისა და სამხრეთი ბუგის დინებებს შორის. საშუალო სიმაღლე ჩრდილოეთით 220-240 მ, ხოლო სამხრეთით 150-180 მ. მაქსიმალური სიმაღლე 323 მეტრი ზღვის დონიდან. მაღლობის ჩრდილოეთი ნაწილი მოქცეულია ტყესტეპის ზონაში, სამხრეთი კი სტეპის ზონაში. განვითარებულია სოფლის მეურნეობა. მოიპოვება რკინა და მარგანეცი. 

## ლიტერატურა
კატეგორია:უკრაინის მაღლობები
ვოლინსკის მაღლობი

thumb|300px|ვოლინსკის მაღლობი
**ვოლინსკის მაღლობი** — მაღლობი დასავლეთ უკრაინაში ვოლინსკის მაღლობი პოდოლსკის მაღლობთან ერთად ქმნის ვოლინსკ-პოდოლსკის მაღლობს. საშუალო სიმაღლე 220-250 მ, მაქსიმალური სიმაღლე 341 მ.

ვოლინსკის მაღლობი მდებარეობს უკრაინის ვოლინისა და როვენის ოლქების ტერიტორიაზე და გადაჭიმულია მდინარე სამხრეთი ბუგიდან მდინარე კორჩიკამდე. მაღლობის სიგრძეა დაახლოებით 200 კმ, სიგანე 40-50 კმ.

## ლიტერატურა
* Волинська височина // Українська Радянська Енциклопедія. — 2-е видання. — Т. 2. — Київ, 1978. — С. 367.
* Коротун І. М., Фремд Г. М. Волинська височна // Географічна енциклопедія України. — Том 1. / Редколегія: О. М. Маринич (відпов. ред.) та ін. — К.: «Українська Радянська Енциклопедія» ім. М. П. Бажана, 1989. — С. 209.

კატეგორია:უკრაინის მაღლობები
პოდოლსკის მაღლობი

**პოდოლსკის მაღლობი**, **პოდოლსკის პლატო** () — მაღლობი სამხრეთ-დასავლეთ უკრაინაში. გადაჭიმულია ჩრდილო-დასავლეთიდან სამხრეთ-აღმოსავლეთისაკენ. სიმაღლე ჩრდილო-დასავლეთ ნაწილში 380–320 მ, ხოლო სამღრეთ-აღმოსავლეთში 220–130 მ. უმაღლესი მწვერვალია მთა კამპულა (471 მ). ვოლინსკის მაღლობთან ერთად ქმნის ვოლინ-პოდოლსკის მაღლობს. 

პოდოლსკის მაღლობი მდებარეობს მდინარე დნესტრის მარცხენა სანაპიროზე: ლვივის, ტერნოპილის, ხმელნიცკის, ივანო-ფრანკივსკის, ვინიციისა და ნაწილობრივ ოდესის ოლქებში. ჩრდილო-აღმოსავლეთიდან ესაზღვრება დნეპრისპირეთის მაღლობი, საზღვარი გადის მდინარე სამხრეთის ბუგის ხეობაზე. 

## რესურსები ინტერნეტში
* Podolian Upland at the Encyclopedia of Ukraine.

კატეგორია:უკრაინის მაღლობები
საიან-შუშენსკოეს ჰიდროელექტროსადგური

250 px|thumb|საიან-შუშანსკოეს ჰესი
thumb|right|250px|საიანო-შუშანსკოეს ჰესი 2007 წ. ხედი სამაყურებლო მოედნიდან
thumb|250px|სატრანსფორმატორო დარბაზი და ჰესისწყალსაგდები
**საიან-შუშენსკოეს ჰიდროელექტროსადგური** () — ჰიდროელექტროსადგური რუსეთში. მდებარეობს მდინარე ენისეიზე, საიანოგორსკთან, ხაკასეთში. რუსეთის უდიდესი და მსოფლიოს სიდიდით მეექვსე ჰიდროელექტროსადგური ენერგიის წარმოებით.

სადგურის დადგმული სიმძლავრე 6400 მეგვტ. ჰიდროკვანძში შედის: თაღოვან-გრავიტაციული კაშხალი (მაქსიმ. სიმაღლე 242 მ., სიგრძე — 1066 მ.); ჰესის შენობა 10 აგრეგატითურთ (თითოეულის სიმძლავრეა 640 *მეგვტ*., დაწნევა 194 მ.). კაშხალი ქმნის სეზონური რეგულირების წყალსაცავს. ჰესის მიერ გამომუშავებული ელექტროენერგია მაღალი ძაბვის (500 კვ) ხაზებით გადაეცემა ციმბირის გაერთიანებულ ენერგოსისტემას. სადგური 10, 640 მეგავატიან ტურბინას მოიცავს და ყოველწლიურად 23,5 ტერავატ/სთ ენერგიას გამოიმუშავებს, რომელთა 70 % ციმბირში მყოფ ალუმინის გადამამუშავებად ქარხანაში გამოიყენება.

## ისტორია 
სადგურის მშენებლობა 1968 წელს დაიწყო და ათი წელი გასტანა. პირველი ჰიდროაგრეგატი გაიხსნა 1978 წელს. 1987 წელს ნაწილობრივი რეკონსტრუქცია ჩაუტარდა. სადგური დააპროექტა ჰიდროპროექტის ინსტიტუტის ლენინგრადის განყოფილებამ (ლენჰიდროპროექტი).

1993 წელს სადგურს პრივატიზება ჩაუტარდა და მისი ერთადერთი მფლობელი რაო უესი გახდა. 2003 წლის აპრილში ხაკასეთის მთავრობამ, გუბერნატორ ალექსეი ლებედის ინიციატივით, სასამართლოში სარჩელი შეიტანა გარიგების ანულირების მიზნით. 2004 წლის აპრილში აღმოსავლეთ ციმბირის საარბიტრაჟო სასამართლომ პრივატიზების გარიგება უკანონოდ ცნო, თუმცა ეს გადაწყვეტილება გააუქმა უზენაესმა საარბიტრაჟო სასამართლომ. 2009 წელს 9 ტურბინა უბედური შემთხვევის გამო დაზიანდა და ჰესი დაიხურა. თუმცა 2010 წელს ისევ გაიხსნა. მომავალში იგეგმება დამატებითი 10 ტურბინის დამატება, რაც გამომუშავებულ ენერგიას 96% -ით გაზრდის.

## ლიტერატურა 
კატეგორია:რუსეთის ჰიდროელექტროსადგურები
კატეგორია:ხაკასეთი
დონეცის ჭიუხი

**დონეცის ჭიუხი** ( ) — მაღლობი აღმოსავლეთ ევროპის დაბლობის სამხრეთით, უკრაინისა და რუსეთის საზღვარზე. სიგრძე 370 კმ, სიგანე 160 კმ. საშუალო სიმაღლე 200-დან  300 მეტრამდე, უმაღლესი წერტილია მთა მოგილა მეჩეტნაია,  367 მეტრი ზღვის დონიდან (მდებარეობს ლუგანსკის ოლქში). 

## ლიტერატურა 
კატეგორია:უკრაინის მაღლობები
კატეგორია:რუსეთის მაღლობები
ხუთკუთხედი

მინი|წესიერი ხუთკუთხედი (პენტაგონი)
**ხუთკუთხედი** ან **პენტაგონი** ( და ) — მრავალკუთხედი, რომლის გვერდების რიცხვია ხუთი. სწორი ხუთკუთხედის შიდა კუთხეების ჯამი 540°-ია.

:  \sum {\alpha =}(n - 2) \cdot 180^\circ = 3 \cdot 180^\circ = 540^\circ

## აგება 
thumb|მარცხნივ|300px|პენტაგონის აგება
წესიერი ხუთკუთხედის აგება შესაძლებელია ფარგლითა და სახაზავით წრეწირში ან მისი მხები. პროცესი აღწერა ევკლიდემ მის „ელემენტებში“ დაახ. ძვ. წ. 300 წელს.

წესიერი ხუთკუთხედის აგების ერთი მეთოდი მოცემულ წრეწირში შემდგია:
მინი|წესიერი პენტაგონის აგება

ალტერნატიული მეთოდია:

# დახაზეთ წრეწირი, რომელშიც ხუთკუთხედს ჩახაზავთ და მონიშნეთ ცენტრი "O". (მწვანე წერტილი დიაგრამაში მარჯვნივ).
# აირჩიეთ წერტილი *A* წრეწირზე, რომელიც ხუთკუთხედის ერთ-ერთი კუთხე გახდება. გაავლეთ ხაზი *O* და *A*-ს შორის.
# გაავლეთ ხაზი პერპენდიკულარული *OA* ხაზისა, რომელიც *O*-გადის. მონიშნეთ გადაკვეთა წრეწირის ერთ გვერდზე წერტილით *B*.
# მონიშნეთ შუაწერტილი *C* წერტილებს *O* და *B*-ს შორის.
# დახაზეთ წრეწირი ცენტრით *C*, რომელიც გადის *A* წერტილზე. მონიშნეთ გადაკვეთა *OB* ხაზთან (საწყისი წრეწირის შიგნით) წერტილით *D*.
# გაავლეთ წრეწირი *A* ცენტრით *D* წერტილზე. მონიშნეთ მისი გადაკვეთა საწყის (მწვანე) წრეწირთან *E* და *F* წერტილების სახით.
# გაავლეთ წრეწირი ცენტრით *E* გამავალი *A* წერტილზე. მონიშნეთ მისი სხვა გადაკვეა საწყის წრეწირთან *G* წერტილით.
# გაავლეთ წრეწირი ცენტრით *F* გამავალი *A* წერტილზე. მონიშნეთ მისი გადაკვეთა საწყის წრეწირთან *H* წერტილით.
# ააგეთ წესიერი ხუთკუთხედი *AEGHF*.

## რესურსები ინტერნეტში
*Pentagon — polytope.miraheze.org

კატეგორია:მრავალკუთხედები
ჟიტომირი

**ჟიტომირი** () — კიევის რუსეთის ერთ-ერთი უძველესი ქალაქი, თანამედროვე ადმინისტრაციული დაყოფით ქალაქი ჩრდილოეთ უკრაინაში,  ჟიტომირის ოლქის და ჟიტომირის რაიონის ადმინისტრაციული ცენტრი.

## დაძმობილებული ქალაქი 
* , მონტანა

## რესურსები ინტერნეტში 
* ჟიტომირის რუკა 
* ჟიტომირის ისტორია

კატეგორია:ჟიტომირის ოლქის ქალაქები
კატეგორია:უკრაინის ადმინისტრაციული ცენტრები
პრიპიატი (მრავალმნიშვნელოვანი)

ტოპონიმი **პრიპიატი** შეიძლება აღნიშნავდეს:

* პრიპიატი – მიტოვებული ქალაქი უკრაინის კიევის ოლქში.
* პრიპიატი – მდინარე ბელარუსში და უკრაინაში.
ძიგორო კანო

thumb|right|ჯიგორო კანო - ძიუდოს ფუძემდებელი
**ჯიგორო კანო** (; დ. 28 ოქტომბერი, 1860 — გ. 4 მაისი, 1938) — ძიუდოს დამფუძნებელი. ძიუდო პირველი იაპონური ორთაბრძოლის სახეობა იყო, რომელმაც საერთაშორისო აღიარება მოიპოვა, და პირველი, რომელიც ოფიციალური ოლიმპიური სპორტი გახდა. პედაგოგიურ ინოვაციებს შორის, რომელსაც კანოს მიაკუთვნებენ, იყო შავ-თეთრი ქამრების გამოყენება, დანების რანგების შემოღება ამ სტილის ორთაბრძოლის წევრთა შორის შედარებითი რანგის საჩვენებლად.

კანო პროფესიული კარიერის განმავლობაში პედაგოგი იყო. მის მნიშვნელოვან პოსტებს შორის იყო განათლების სამინისტროს დაწყებითი განათლების დირექტორი 1898-1901 წლებში, ტოკიოს მაღალი ნორმალური სკოლის პრეზიდენტი 1901-1920 წლებში. მას გადამწყვეტი როლი მიუძღვის ძიუდოსა და კენდოს იაპონური საზოგადოებრივი სკოლების პროგრამაში შეყვანაში 1910-იანებში.

კენო ასევე საერთაშორისო სპორტის პიონერი იყო. ის იყო პირველი აზიელი წევრი საერთაშორისო ოლიმპიურ კომიტეტში (1909-1938 წწ.); ოფიციალურად წარმოადგენდა რა იაპონიას თითქმის ყველა ოლიმპიურ თამაშებზე 1912-36 წლებში; და წამყვანი ლობისტი იყო იაპონიის 1940 წლის ილიმპიურ თამაშების  გამართვის ადგილის შერჩევის კონკურსში.

კატეგორია:იაპონელი პედაგოგები
კატეგორია:ძიუდო
კატეგორია:იაპონელი ძიუდოისტები
კატეგორია:დაბადებული  28 ოქტომბერი
კატეგორია:დაბადებული 1860
კატეგორია:გარდაცვლილი 4 მაისი
კატეგორია:გარდაცვლილი 1938
სანტა-მონიკა (მრავალმნიშვნელოვანი)

**სანტა-მონიკა** ან **სანტა მონიკა** შეიძლება აღნიშნავდეს:

### ტოპონიმები 
* სანტა-მონიკა — ქალაქი აშშ-ში, კალიფორნიის შტატში
* სანტა-მონიკა — ქალაქი აშშ-ში, ფლორიდის შტატში
* სანტა-მონიკა — მუნიციპალიტეტი ბრაზილიაში, პარანის შტატში

### სიმღერები 
* „სანტა მონიკა“ — ბენდ „ევერკლერის“ სიმღერა
ბარლაამ კრეტელი

**ღირსი ბარლაამ კრეტელი** — მართლმადიდებელი წმინდანი, ხსენების დღე არის ძველი სტილით 15 იანვარი, ახალი სტილით - 28 იანვარი. 

## ცხოვრება
XVI საუკუნეში მღვდელმსახურებდა თეთრი ზღვის სანაპიროზე. მის სულიერ და ფიზიკურ ღვაწლს შორის განსაკუთრებული იყო მეზღვაურებსა და ზღვასთან დაკავშირებულ მრეწველებზე ლოცვითი ზრუნვა. მისი თანამედროვენი ხშირად გადარჩენილან აშკარა დაღუპვას წმიდანის ლოცვითა და მისი სახელის მოხმობით.

წმინდა ბარლაამმა სახელი გაითქვა სიკვდილისშემდგომი სასწაულებითაც. მისდამი აღვლენილი ლოცვებით მრავალი განწირული გადარჩენილა დახრჩობას.

## ლიტერატურა 
* წმიდანთა ცხოვრება, ტომი I, თბილისი, 2001 წ. გვ. 68 

კატეგორია:XVI საუკუნის ქრისტიანი წმინდანები
კატეგორია:ბერძენი ქრისტიანი წმინდანები
ბრიუსის მედალი

**კეტრინ ვოლფ ბრიუსის ოქროს მედალი** () — ერთ-ერთი ყველაზე პრესტიჟული ჯილდო ასტრონომებისა და ასტროფიზიკებისთვის, დაწესებული წყნარი ოკეანის ასტრონომიული საზოგადოების მიერ () გამორჩეული ცხოვრებისული ღვაწლისთვის ასტრონომიაში 1898 წელს. სახელი დაერქვა ამერიკელი ფილანტროპი კეტრინ ვოლფ ბრიუსის პატივსაცემად.

## რესურსები ინტერნეტში 
* ასტრონომების ბიოგრაფიული ცნობარი
* The Bruce Medalists  — ბრიუსის მედალის ლაურეატები

კატეგორია:ასტრონომიული ჯილდოები
კატეგორია:ჯილდოები
კატეგორია:ჯილდოები ანბანის მიხედვით
კოკაინი

**კოკაინი** — ალკალოიდი, რომელიც მიიღება კოკაინის ხის (Erytoxilon coca) ფოთლებისაგან. განეკუთვნება ტკივილგამაყუჩებელ საშუალებათა ჯგუფს. ოფთალმოლოგიაში, ოტოლარინგოლოგიაში, უროლოგიასა და სტომატოლოგიაში ზედაპირული გაუტკივარებისათვის იყენებენ კოკაინის ფხვნილებსა და ხსნარს. კოკაინი ძლიერ **ტოქსიკურია**, ნერვულ სისტემას ჯერ აღაგზნებს, შემდეგ კი თრგუნავს. მისი ხშირი ხმარებისას შეიძლება განვითარდეს კოკაინიზმი.

## იხილეთ აგრეთვე 
* ნარკომანია
* კოკაინის ხე

## ლიტერატურა 
კატეგორია:ორგანული ნაერთები
კოდეინი

250 px|thumb|კოდეინის მოლეკულის გრაფიკული ფორმულა
250 px|thumb|კოდეინის მოლეკულის სტრუქტურა
**კოდეინი** (***მეთილმორფინი***) — ალკალოიდი, რომელსაც შეიცავს ოპიუმი. ქიმიური შემადგენლობით უახლოვდება მორფინს, თუმცა ტკივილგამაყუჩებელი მოქმედება უფრო სუსტად აქვს გამოხატული. ამცირებს ხველების ცენტრის აგზნებადობას. ხველების დროს ენიშნებათ კოდეინის ან კოდეინის ფოსფატის ტაბლეტები ან ფხვნილები შაქართან, ნატრიუმის ჰიდროკარბონატთან, ტერპინჰიდრატთან, თერმოფსისთან ან ძირტკბილასთან ერთად. საძილე პრეპარატებთან და ბრომთან ერთად კოდეინს იყენებენ დამამშვიდებელ საშუალებად. ჩვილ ბავშვებს კოდეინი არ ენიშნებათ. კოდეინის ხშირმა ხმარებამ შეიძლება გამოიწვიოს კოდეინიზმი.

## იხილეთ აგრეთვე
* ნარკომანია

## ლიტერატურა
კატეგორია:ორგანული ნაერთები
ლეონიდები

thumb
**ლეონიდები** — ერთ-ერთი ყველაზე შესწავლილი მეტეორთა ნაკადი, რომელიც ყოველწლიურად ნოემბრის თვეში ჩნდება ლომის თანავარსკვლავედის მხრიდან.

ეს მეტეორული ნაკადი წარმოიშვება კომეტა ტემპელ-ტუტლის მასალის გამოდინებით, რომელიც 33 წელში ერთხელ უახლოვდება დედამიწას. უწვრილესი ნაწილაკები რომლებიც იწვიან დედამიწის ატმოსფეროსთან დაჯახებით წარმოქმნიან მეტეორთა წვიმას. პირველად ის "გადმოედინება" დიდ ძალით, ხოლო დროთა განმავლობაში მისი ძალა იკლებს.

ბოლო ძლიერი მეტეორული წვიმა იყო 1966 წელს, როდესაც ყოველ საათს დედამიწის ატმოსფეროში იწვოდა 150 ათასამდე მეტეორი. მოსალოდნელია რომ შემდეგი ძლიერი მეტეორული წვიმა იქნება 2099 წელს.

## რესურსები ინტერნეტში 
* ლეონიდები - დაკვირვება და ისტორია (ინგლისურად)

კატეგორია:ასტრონომიული ობიექტები
კატეგორია:მეტეორული ნაკადები
კატეგორია:2099
პორნოგრაფია

[thumb|right|250px|იაპონური ქანდაკება, რომელიც [სექსი|სექსს ასახავს]]
**პორნოგრაფია** (  — მეძავი და  — წერა, ხატვა, აღწერა; სალაპ.: **პორნო**) — სასქესო ორგანოების ან სქესობრივი აქტის  სიტყვიერი ან ნატურალისტური აღწერა სექსუალური აღგზნების მიზნით. პორნოგრაფია დიდი ხნის განმავლობაში იკრძალებოდა სახელმწიფოს და რელიგიური მოღვაწეების მიერ, ზოგ სახელმწიფოში კი დღემდე აკრძალულია.

ფეტიშიზმის ნაირსახეობას, რომლის დროსაც სექსუალური მიდრეკილება ჩნდება პორნოგრაფიული საგნების მიმართ, ხოლო სექსუალური დაკმაყოფილება კი პორნოგრაფიის ყურების ან შექმნის დროს, **პორნოგრაფომანიას** ან **პორნომანიას** უწოდებენ.

პორნოგრაფია განსხვავდება ეროტიკის, ნუდიზმის და ნატურიზმისგან. მისი რამდენიმე ნაირსახეობა არსებობს, მათ შორის არის მსუბუქი პორნო, უხეში, გეი, ლესბოსური, საშინაო და სხვა. 

## რესურსები ინტერნეტში 
* 
* პორნოგრაფია — მისი დადებითი და უარყოფითი მხარეები

კატეგორია:სექსუალობა
*
55P/ტემპელ-ტუტლი

**ტემპელ-ტუტლის კომეტა** (ოფიციალური სახელწოდება **55P/Tempel-Tuttle**) — ურანის ოჯახის კომეტა. კომეტას გააჩნია 4 კილომეტრი დიამეტრის ბირთვი და ბრუნავს მზის გარშემო, რისთვისაც მას დედამიწის 33.2 წელიწადი სჭირდება. ტემპელ-ტუტლის კომეტა პრაქტიკულად ერთდროულად, ერთმანეთისგან დამოუკიდებლად აღმოაჩინეს  ერნსტ ტემპელმა და ორას ტუტლიმ 1866 წლის 6 იანვარს. კომეტას სახელი მათ პატივსაცემად დაერქვა. კომეტის ბირთვიდან გამოყოფილი მასალით შეიქმნა მეტეორთა ნაკადი ლეონიდები.

## რესურსები ინტერნეტში
* Orbital simulation from JPL (Java) / Horizons Ephemeris
* Gary W. Kronk's Cometography

კატეგორია:კომეტები
გორინი (მდინარე)

**გორინი** — მდინარე უკრაინასა და ბელარუსში. მდინარე პრიპიატის მარჯვენა შენაკადი. სიგრძე 659 კმ. აუზის ფართობი 27 000 კმ2. სათავე აქვს კრემენეცკის მაღლობზე, შემდეგ მიედინება ვოლინსკის მაღლობზე. ქვემო დინებაში მიედინება პინსკის ჭაობში. წყლის ხარჯი შესართავთან 90 მ3/წმ. უდიდესი შენაკადია სლუჩი. მდინარე გორინზე მდებარეობს ქალაქები:

* უკრაინა: იზიასლავი, სლავუტა, ნეტეშინი, ოსტროჰი, დუბროვიცია.
* ბელარუსი:დავიდ-გოროდოკი, სტოლინი.

## რესურსები ინტერნეტში
* Романчук О. Річка Горинь: минуле і сьогодення 
* Національний природний парк "Подільські Товтри" 
* Внутрішні води Тернопільської області 
* Рибалка в Рівненській обл. 

კატეგორია:ხმელნიცკის ოლქის მდინარეები
კატეგორია:ბრესტის ოლქის მდინარეები
კატეგორია:რივნეს ოლქის მდინარეები
ჭარბტენიანი ტერიტორიები

thumb|მანგროვიანი ჭაობი აშშ-ში, ფლორიდა, ევერგლეიდსი
მინი|ტორფიანი ჭაობი
**ჭარბტენიანი ტერიტორიები** ან **წყალ-ჭაობიანი ადგილი** — მუდმივად ან სეზონურად დატბორილი ადგილი, რომელიც წარმოდგენილია როგორც დამოუკიდებელი ეკოსისტემა. ჭარბტენიანი ტერიტორიები ქმნიან თბილ წყალსატევებს თევზსაშენებისათვის, უხვბალახიან საძოვრებს მსხვილი რქოსანი საქონელისათვის და ხელსაყრელ ჰაბიტატებს გარეული ცხოველებისათვის. ჭარბტენიანი ტერიტორიები მთელი ხმელეთის 6% მოიცავს და თითქმის ყველგან გვხვდება, ტუნდრიდან დაწყებული ტროპიკებამდე დამთავრებული. ჭარბტენიანი ტერიტორიები აერთიენებს კონტინენტსშიდა, სანაპიროებისა და ზღვის ჰაბიტატების ფართო სპექტრს, სადაც მიწა და წყალი ერთმანეთს ხვდება. ისინი ესტუარებს, დატბორილ დაბლობებს, მტკნარწყლიან ჭაობებს, მანგროს ტყეებს, ტორფიან მიწებს მოიცავს. 

ჭარბტენიანი ტერიტორიები ასრულებს ძირითად ეკოლოგიურ ფუნქციებს, არეგულირებს წყლის რეჟიმს და ბიომრავალფეროვნების წყაროებს გენეტიკისა და ეკოსისტემის დონეზე, გამოირჩევა დიდი ეკონომიკური, სამეცნიერო, კულტურული და რეკრეაციული მნიშვნელობით, ასრულებს სასიცოცხლო მნიშვნელობის როლს კლიმატის ცვლილების შედეგების შემსუბუქებისა და ადაპტაციისათვის; მისი მზარდი ხელყოფა აუნაზღაურებელ ზიანს აყენებს გარემოს და ეკოსისტემას; ჭაობი არის მიმდებარე ტერიტორიის დატბორვის თავიდან აცლების საშუალება, წყლის „ბუნებრივი ფილტრი“, გადამფრენი ფრინველების დროებით საბინადრო, დასვენების და გამრავლების ადგილი, ეკოტურიზმის განვითარების პოტენციური ტერიტორია და სხვა. 

საქართველოში საერთაშორისო მნიშვნელობის მქონე ჭარბტენიანი ტერიტორიები გვხვდება ქობულეთის დაცულ ტერიტორიებსა და კოლხეთის ეროვნულ პარკში. მსოფლიო ჭარბტენიანი ტერიტორიების დაცვის დღედ გამოცხადებულია 2 თებერვალი. მსოფლიო ჭარბტენიანი ტერიტორიების შესახებ კონვენციას 1971 წლის 2 თებერვალს ირანის ქალაქ რამსარში მოეწერა ხელი. კონვენცია უზრუნველყოფს წყალჭარბი ტერიტორიების შენარჩუნებას და წყლის ფრინველების არსებობისათვის აუცილებელ საბინადრო ადგილების დაცვას მთელ მსოფლიოში.

## სქოლიო 
კატეგორია:ჭარბტენიანი ტერიტორიები
კატეგორია:წყლის ეკოსისტემა
კატეგორია:ჰაბიტატი
კატეგორია:წყალსატევები
Reality (ალბომი)

***Reality*** — ინგლისელი მუსიკოს დეივიდ ბოუის 23-ე სტუდიური ალბომი, გამოცემული 2003 წელს. მას ძირითადად დადებითი შეფასება ხვდა წილად. ბევრმა კრიტიკოსმა მისი წარმატება შეადარა დისკებს *Scary Monsters (and Super Creeps)* და *Heathen*. ალბომიდან გამოიცა სინგლები New Killer Star და Never Get Old. დისკში შეტანილი სიმღერა Pablo Picasso ეკუთვნის ჯგუფს The Modern Lovers. ალბომში ასევე შეტანილია სიმღერები Try Some, Buy Some (ჯორჯ ჰარისონი) და Rebel Rebel (თავად დეივიდ ბოუის სიმღერა, სპეციალურად ჩაწერილი 2002 წლის გამოცემისათვის).

## სიმღერების სია
ყველა სიმღერის ავტორი - დეივიდ ბოუი, გარდა აღნიშნულისა

# New Killer Star – 4:40
# Pablo Picasso (ჯონ კეილი, ჯონათან რიჩმენი) – 4:06
# Never Get Old – 4:25
# The Loneliest Guy – 4:11
# Looking for Water – 3:28
# She'll Drive the Big Car – 4:35
# Days – 3:19
# Fall Dog Bombs the Moon – 4:04
# Try Some, Buy Some (ჯორჯ ჰარისონი) – 4:24
# Reality – 4:23
# Bring Me the Disco King – 7:45

### დამატებითი დისკი 
# Fly – 4:10
# Queen of All the Tarts (Overture) – 2:53
# Rebel Rebel (2002 წლის ვერსია) – 3:10

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში
*ინფორმაცია საიტზე Discogs

## სქოლიო 
კატეგორია:2003 წლის ალბომები
კატეგორია:დეივიდ ბოუის ალბომები
კატეგორია:ალბომები ტონი ვისკონტის პროდიუსერობით
კატეგორია:Columbia Records-ის ალბომები
ლოლიტა (რომანი)

**„ლოლიტა“** () — ვლადიმერ ნაბოკოვის რომანი. პირველად დაიწერა ინგლისურად და გამოიცა პარიზში 1955 წელს, შემდეგ კი ავტორმა რუსულად თარგმნა და 1958 წელს ნიუ-იორკში გამოსცა. რომანმა სახელი გაითქვა ინოვაციური წერის სტილითა და სკანდალური თემით: „ლოლიტაში“ მოთხრობილია საშუალო ასაკის მამაკაცზე — ჰუმბერტ ჰუმბერტზე, რომელსაც თავდავიწყებით შეუყვარდება 12 წლის გოგო, სახელად დოლორეს ჰეიზი, და მასთან ინტიმურ ურთიერთობას იწყებს.

რომანი მყისვე ერთ-ერთი ყველაზე პოპულარული ნაწარმოები გახდა და ნაბოკოვს უდიდესი წარმატება მოუხვეჭა. მცირე ხანში რომანი კლასიკის ჟანრში მოხვდა და XX საუკუნის ლიტერატურის ერთ-ერთი ყველაზე ცნობილი და ყველაზე სკანდალური ნაწარმოები გახდა. სახელი „ლოლიტა“ პოპკულტურაში სექსუალურად გათვითცნობიერებული ახალგაზრდა გოგოს სინონიმი გახდა. რომანის კინოვერსია პირველად 1962 წელს გადაიღეს, მეორედ კი — 1997 წელს.

## რესურსები ინტერნეტში 
* „ლოლიტას“ პირველი გამოცემის ფოტოები.
* სხვადასხვა გამოცემის გარეკნები

კატეგორია:1955 წლის რომანები
კატეგორია:ცენზურის მიერ აკრძალული წიგნები
The Rise and Fall of Ziggy Stardust and the Spiders from Mars

***The Rise and Fall of Ziggy Stardust and the Spiders from Mars*** — ინგლისელი მუსიკოს დეივიდ ბოუის სტუდიური ალბომი, გამოცემული 1972 წელს. ეს კონცეპტუალური დისკია, რომლის წარმატებაც დღემდე გრძელდება. გამოსვლისთანავე ის მოექცა ბრიტანული ჩარტის მეხუთე ადგილზე.

სიუჟეტურად დისკი ეხება უცხოპლანეტელს, რომელიც ცდილობს ადამიანების იმედი ჩაუსახოს, მათი არსებობის უკანასკნელი ხუთი წლის მანძილზე. ზიგი სტარდასტი ცნობილი როკ-ვარსკვლავია, მაგრამ მას ანადგურებს სიყვარული ნარკოტიკების მიმართ.

## სიმღერების სია
## ჩარტები 
### ყოველკვირეული ჩარტები
### სინგლები
## სერტიფიცირებები
## რესურსები ინტერნეტში
*The Ziggy Stardust Companion
**Moonage Daydream: The Life & Times of Ziggy Stardust*

## სქოლიო 
კატეგორია:1972 წლის ალბომები
კატეგორია:დეივიდ ბოუის ალბომები
კატეგორია:კონცეპტუალური ალბომები
კატეგორია:EMI Records-ის ალბომები
კატეგორია:Parlophone-ის ალბომები
კატეგორია:RCA Records-ის ალბომები
კატეგორია:Rykodisc-ის ალბომები
კატეგორია:Virgin Records-ის ალბომები
კატეგორია:ალბომები დეივიდ ბოუის პროდიუსერობით
კატეგორია:ალბომები კენ სკოტის პროდიუსერობით
კატეგორია:როკ-ოპერები
I'm Still Here (Jim's Theme)

„'''I'm Still Here (Jim's Theme)'''“ — უოლტ დისნეის ანიმაციური ფილმ „განძის პლანეტის“ საუნდტრეკი. მას მღერის ჯონ რეზნიკი.  სიმღერა გამოვიდა სინგლის სახით 2002 წელს. დღეისთვის 25 ენაზე გამოსულია მისი სხვადასხვა ვარიანტი.

სიმღერა წარმოადგენს ანიმაციური ფილმის პერსონაჟის, ჯიმ ჰოუკინსის თემას. ჯონი ამბობდა: „ჯიმთან სიმღერის დაკავშირება ადვილი იყო. მის ასაკში სწორედ ასე ვგრძნობდი თავს“.

## ჩარტები 
## სქოლიო
კატეგორია:2002 წლის სიმღერები
კატეგორია:2002 წლის სინგლები
კატეგორია:ჯონი რეზნიკის სიმღერები
I'm Still Here

'''I'm Still Here''' შეიძლება აღნიშნავდეს:
----
* „I'm Still Here“ (Follies-ის სიმღერა), სტივენ ზონდჰაიმის მიუზიკლიდან *Follies*
* „I'm Still Here (Jim's Theme)“, ჯონი რეზნიკის თემა ანიმაციური ფილმიდან განძის პლანეტა
* „I'm Still Here“, უკანასკნელი, დამალული სიმღერა ჯგუფ Crowded House-ის ალბომზე *Woodface*
* „I'm Still Here“, Kula Shaker-ის სიმღერა ალბომიდან *Peasants, Pigs & Astronauts*
საქართველოს პირველი არხი

**პირველი არხი** — საქართველოს საზოგადოებრივი მაუწყებლის მთავარი ტელეარხი. მაუწყებლობს 1956 წლიდან საქართველოს მასშტაბით. ამჟამად საქართველოს მოსახლეობის 85% იღებს პირველი არხის მაუწყებლობას.

## იხილეთ აგრეთვე
* საქართველოს საზოგადოებრივი მაუწყებელი

## რესურსები ინტერნეტში 
*ოფიციალური საიტი

## სქოლიო
კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:საქართველოს საზოგადოებრივი მაუწყებელი
კატეგორია:ქართული სატელევიზიო არხები
ივანე ბუნინი

**ივანე ბუნინი** ( დ. 22 ოქტომბერი, 1870, ვორონეჟი — გ. 8 ნოემბერი, 1953, პარიზი) — რუსი მწერალი, ნობელის პრემიის ლაურეატი ლიტერატურის დარგში.

## ბიოგრაფია 
დაიბადა გაღარიბებული აზნაურის ოჯახში. ბავშვობა სოფელში გაატარა. ხელმოკლეობის გამო ადრე მოეკიდა დამოუკიდებელ ცხოვრებას. 1887 წელს პირველად გამოაქვეყნა ლექსი „ნადსონის საფლავზე“, 1891 წელს კი გამოსცა კრებული „ლექსები“. 1901 წელს პოემისათვის „ფოთოლცვენა“ პუშკინის სახელობის პრემია მიენიჭა. ადრეული პერიოდის თხზულებაში ბუნინი ყურადრებას ამახვილებდა გლეხობის მძიმე მდგომარეობაზე („ნეფედკა“, „ტანკა“, „ცნობები სამშობლოდან“, „ცხრა მთას იქით“ და სხვა). იმ ხანებში გაიცნო მაქსიმ გორკი, მისი მეშვეობით დაუახლოვდა გამომცემლობა „ზნანიეს“ გარშემო შეკრებლ დემოკრატ მწერლებს. 1905 წელს რევოლუციის წინა პერიოდი საზოგადოებრივი აღმავლობა ბუნინის ლექსებში („ჯორდანო ბრუნო“, „ბრძენთ“ და სხვა) და მოთხრობებშიც აისახა, თუმცა იგი რევოლუციურ შეხედულებებს არ იზიარებდა. ბუნინის ბევრ მოთრობაშია ნაჩვენები დაბეჩავებული ხალხის ტრაგედია, მისი უმეცრება, ჩამორჩენილობა („იგნატი“, „ღამის საუბარი“, „ძველი კაცი“, „მხიარული ეზო“), თუმცა ამასთან ერთად, ნათელი ფერებითაა დახატული უბრალო რუსი ადამიანის სულიერი სილამაზეც, ნიჭიერება, შრომისმოყვარეობა („ზახარვორობიოვი“, „ქნარზე დამკვრელი როდიონი“, „ჭრიჭინა“ და სხვა. ბუნინის ნიჭი საყოველთაოდ იქნა აღიარებული: 1909 წელს პეტერბურგის მეცნიერებათა აკადემიამ საპატიო აკადემიკოსად აირჩია. ბუნინი ბევრს მოგზაურობდა. აღმოსავლეთში მოგზაურობაზე დაწერა ნარკვევების ციკლი „მზის ტაძარი“. 1920 წელს ბუნინი საფრანგეთში გაიხიზნა. ემიგრაციაში ყოფნის პერიოდში მორალურ-ზნეობრივ თემებზე შექმნილი ნაწარმოებებიდან აღსანიშნავია მოთხრობები: „მიტიას სიყვარული“, „კორნეტ ელაგინის საქმე“, რომანი „არსენიევის ცხოვრება“, ნოველების ციკლი „ბნელი ხეივნები“. ბუნინმა დაწერა აგრეთვე წიგნი „ტოლსტოის განთვისუფლება“, „მოგონებები“ და სხვა. ბუნინის შემოქმედებაში მნიშვნელოვანი ადგილი უჭირავს თარგმანებს. მან თარგმნა ჰენრი ლონგფელოს „ჰაიავატის სიმღერა“, ჯორჯ ბაირონის „კაენი“, „მანფრედი“ და სხვა. 1933 წელს ბუნინს ნობელის პრემია მიენიჭა.

## ლიტერატურა 
## რესურსები ინტერნეტში
* 
* 
* 
* 

## სქოლიო
კატეგორია:რუსი მწერლები
კატეგორია:რუსი ნობელის პრემიის ლაურეატები
კატეგორია:რუსი მამაკაცი პოეტები
კატეგორია:რუსი მამაკაცი რომანისტები
კატეგორია:სანქტ-პეტერბურგის მეცნიერებათა აკადემიის საპატიო წევრები
კატეგორია:რუსი მთარგმნელები
კატეგორია:რუსი ანტიფაშისტები
კატეგორია:რუსი მემუარისტები
კატეგორია:რუსი ანტიკომუნისტები
კატეგორია:თათრული წარმოშობის რუსები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით